**TISZAVASVÁRI VÁROS POLGÁRMESTERÉNEK**

**1/2021. (I.11.)**

**önkormányzati rendelete**

**A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet módosításáról szóló 28/2020. (XII.7.) önkormányzati rendelet egyes rendelkezéseinek hatályba nem lépéséről**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése felhatalmazása alapján, az Alaptörvény 32. cikk (1) bekezdés a.) pontjában meghatározott feladatkörében eljárva, valamint a lakások és nem lakás célú helyiségek bérletére, valamint az elidegenítésükre vonatkozó egyes szabályokról szóló módosított 1993. évi LXXVIII. törvény 34. § (1) bekezdésében kapott felhatalmazás alapján Tiszavasvári Város Polgármestere a következőket rendeli el:

**1.§** Nem lép hatályba a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásokról szóló 12/2019. (IV.1.) önkormányzati rendelet módosításáról szóló 28/2020. (XII.7.) önkormányzati rendelet 1. §-a.

**2.§** Ez a rendelet 2021. február 1-jén lép hatályba.

 **Szőke Zoltán dr. Kórik Zsuzsanna**

 **polgármester jegyző**

**A rendelet kihirdetve: 2021. január 11.**

 **dr. Kórik Zsuzsanna**

 **jegyző**

**TISZAVASVÁRI VÁROS POLGÁRMESTERÉNEK**

**A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet módosításáról szóló 28/2020. (XII.7.) önkormányzati rendelet egyes rendelkezéseinek hatályba nem lépéséről szóló 1/2021. (I.11.) önkormányzati rendelet indokolása**

**1. Általános indokolás**

A lakások és nem lakás célú helyiségek bérletére, valamint az elidegenítésükre vonatkozó egyes szabályokról szóló módosított 1993. évi LXXVIII. törvény 34. § (1) bekezdésében foglalt felhatalmazás alapján az önkormányzati lakások lakbérének mértékét önkormányzati rendelet szabályozza.

A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019. (IV.1.) önkormányzati rendelet (továbbiakban: Lakásrendelet) 29.§ (1) bekezdése értelmében a bérlakások havi bérleti díjának mértékét a Képviselő-testület állapítja meg, azonban a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése felhatalmazása alapján jelen helyzetben a polgármester.

**2. Részletes indokolás**

**1. §-hoz**

A Lakásrendelet 1. melléklete tartalmazza az önkormányzati tulajdonban lévő bérlakások havi bérleti díjait.

A Lakásrendelet felhatalmazása alapján az önkormányzati lakások lakbére évente felülvizsgálatra kerül és amennyiben a Képviselő-testület szükségesnek látja, megemelheti azt.

A Tiszavasvári Város Polgármesterének 28/2020. (XII.7.) önkormányzati rendelete értelmében az önkormányzati bérlakások bérleti díja 2021. február 01. napjától 3 %-kal emelkedik. E rendelet 2021. február 01-től lép hatályba.

A Kormány a veszélyhelyzet ideje alatt az állami és önkormányzati bérleti szerződésekre vonatkozó eltérő szabályokról szóló **609/2020. (XII.18.) Korm. rendelete 1. § (2) bekezdésében** döntött arról, hogy:

„A **veszélyhelyzet megszűnését követő kilencvenedik napig** a nemzeti vagyonról szóló törvény rendelkezéseitől eltérően az állam vagy helyi önkormányzat tulajdonában lévő **lakás tekintetében fennálló lakásbérleti szerződés**, illetve az állami vagy önkormányzati tulajdonú helyiség tekintetében fennálló bérleti szerződés **tartalma nem módosítható úgy, hogy az a bérleti díj megemelését eredményezze.”**

Erre tekintettel az önkormányzati bérlakások lakbérének mértéke 2021. február 01. napjától nem emelkedhet.

**A jogalkotásról szóló 2010. évi CXXX. törvény** 9. § (1) bekezdése értelmében:

 „Nem hatályos jogszabály vagy jogszabályi rendelkezés nem módosítható vagy helyezhető hatályon kívül.

**A 2010. évi CXXX. törvény 9. § (**2) bekezdés értelmében:

„Ha a szabályozás célja másként nem érhető el, a jogalkotói hatáskörrel rendelkező szerv jogszabályban rendelkezhet úgy, hogy a kihirdetett, de még hatályba nem lépett jogszabályi rendelkezésa kihirdetett szövegtől eltérő szöveggel lép hatályba, vagy a **kihirdetett, de még hatályba nem lépett jogszabály vagy jogszabályi rendelkezés nem lép hatályba.”**

**2. §-hoz**

**A 2010. évi CXXX. törvény 9. § (3**) bekezdés értelmében:

„A kihirdetett, de még hatályba nem lépett jogszabály vagy jogszabályi rendelkezés tartalmának a (2) bekezdés szerinti megváltoztatását vagy **hatályba nem lépését kimondó jogszabályi rendelkezés hatálybalépésének időpontját úgy kell meghatározni, hogy az megegyezzen azzal az időponttal, amikor a kihirdetett, de még hatályba nem lépett jogszabály vagy jogszabályi rendelkezés hatályba lépett volna.**